Yaponiyalik Maymun odam yangi jahon rekordini o‘rnatdi

Maymun odam laqabli yaponiyalik Keniti Ito yangi jahon rekordini o‘rnatdi, deb xabar beradi “Gazeta.ru”.

U yuz metrlik masofani 15,71 sekundda emaklab yugurib o‘tdi. Kenitining rekord urinishi Tokioning “Komadzava Olimpik” stadionida qayd etildi.
Ushbu masofa Yaponiya poytaxtida yashovchi 33 yoshli fuqaro uchun yangilik emas. Ito uch marta: 2008-yilda (18,58 sekund), 2012-yilda (17,47 sekund) va 2013-yilda (16,87 sekund) jahon rekordini o‘rnatgan. 2014-yilda uning ko‘rsatkichini yuz metrlik masofani 15,86 sekundda bosib o‘tgan Katsumi Tamakosi yangilagan edi. Endi Ito unvonni o‘ziga qaytardi.
Yangi natija 12-noyabr kuni nishonlanadigan Guinness World Record Day sharafiga o‘rnatildi.